paragraph_text: Kao i mnogi izrazi iz romana, Zračna pista jedan ušla je u širu upotrebu. To se prvenstveno odnosi na kontekst britanske politike nakon Drugog svjetskog rata te je postao popularan među kritičarima tzv. posebnih odnosa između Ujedinjenog Kraljevstva i SAD-a. Nazivajući Britaniju "Zračnom pistom jedan" oni obično napadaju britanske vlade da su, radi održanja dobrih odnosa sa SAD-om, pod parolom spremni žrtvovati kako britanske interese tako i prava i dobrobit britanskih građana, što od Britanije na kraju čini najobičnijeg američkog vazala, satelitsku državu ili koloniju. U tom se kontekstu 1980-ih izraz koristio za Britaniju pod Margaret Thatcher kada je za vrijeme hladnog rata stvoren čvrst savez s Ronaldom Reaganom. 2000-ih se koristio za Britaniju pod Tonyjem Blairom kada je pod parolom rata protiv terorizma stvoren savez s Georgeom W. Bushem.